open-index/open-wikipedia-markdown huggingface dataset:
Group Sounds

***Group Sounds*** é un álbum da banda estadounidense de rock Rocket from the Crypt, publicado o 6 de marzo de 2001 a través do selo Vagrant Records. Foi o primeiro disco do grupo para esta discográfica e tamén o primeiro co novo batería Ruby Mars.

Despois do final do seu contrato coa gran discográfica Interscope Records en 1999 e da marcha do batería Atom Willard no ano seguinte, a banda pasou gran parte do ano 2000 buscando un novo selo e batería. O cantante e guitarrista John Reis experimentou con distintos baterías, resultando nas formacións de Hot Snakes e Sultans, pero non atopou un substituto axeitado para Willard. Cando Rocket from the Crypt asinou con Vagrant Records posteriormente ese ano, recrutaron ao batería de Superchunk Jon Wurster como o seu novo batería de estudio, tocando na meirande parte dos temas do álbum. Porén, durante o proceso de gravación a banda descubriu ao batería local e patinador profesional Mario Rubalcaba, uníndose ao grupo co nome artístico "Ruby Mars" e tocando no resto do álbum.

## Listaxe de cancións 
#"Straight American Slave"
#"Carne Voodoo"
#"White Belt"
#"Out of Control"
#"Return of the Liar"
#"Heart of a Rat"
#"Venom Venom"
#"Savoir Faire"
#"S.O.S."
#"Dead Seeds"
#"This Bad Check is Gonna Stick"
#"Spitting"
#"Ghost Shark"

### Cancións extra da edición europea
14. "Chariots on Fire"
15. "I Won't Stare"
16. "Alone"
Yrsa Sigurðardóttir

**Vilborg Yrsa Sigurðardóttir**, nada o 24 de agosto de 1963 en Reiquiavik, é unha escritora islandesa.
 
## Traxectoria 
Estudou enxeñaría civil na Universidade de Islandia, completando en 1997 os seus estudos na Universidade  Concordia en Montreal, traballou durante varios anos na empresa Fjarhitun e logo foi enxeñeira na construción do encoro de Kárahnjúkar. En 1998 publicou o seu primeiro libro, unha obra infantil, *Þar lágu Danir í því*. Ao que lle seguiu o ano seguinte *Við viljum jól í júlí* e que logrou o recoñecemento do consello do libro infantil de Islandia, a sección islandesa do IBBY. Nos anos seguintes publicou máis libros dirixidos ao público infantil  *Barnapíubófinn, Búkolla og bókarránið* (2000), *B 10* (2001) e *Bíóbörn* (2003), gañador do premio Íslensku barnabókaverðlaunin. As súas historias infantís están moi marcadas por un característico ton humorístico.

A súa primeira obra dirixida ao público adulto, a novela policial *Þriðja táknið* de 2005, converteuse nun éxito editorial no seu país e internacional, e deu orixe a unha serie de novelas protagonizadas pola avogada Þóra Guðmundsdóttir, que traballa con intuición e unha rigorosa lóxica, e que se traduciu a máis de 30 linguas. As súas novelas caracterízanse polas súas escenas particularmente escuras e a súa sutil afinidade polo sobrenatural.

## Obra 
### Infantil 
* *Þar lágu Danir í því* (1998)
* *Við viljum jólin í júlí* (1999)
* *Barnapíubófinn, Búkolla og bókarræninginn* (2000)
* *B 10* (2001)
* *Biobörn* (2003)
### Þóra Guðmundsdóttir 
* *Þriðja táknið* (2005)
* *Sér grefur gröf* (2006)
* *Aska* (2007)
* *Auðnin* (2008)
* *Horfðu á mig* (2009)
* *Brakið* (2011)
### Freyja e Huldar 
* *DNA* (2014)
* *Sogið* (2015)
* *Aflausn* (2016)
* *Gatið* (2017)
### Fóra dunha serie 
* *Ég man þig* (2010)
* *Kuldi* (2012)
* *Lygi* (2013)
## Notas
Joaquina Castelao Genme

**Joaquina Castelao Genme** nada no século XIX e finada en Rianxo o 24 de xaneiro de 1945, foi unha muller galega coñecida por ser a nai de Alfonso Daniel Rodríguez Castelao.

## Traxectoria 
[miniatura|300px|[Alfonso Daniel Rodríguez Castelao|Daniel, Joaquina Castelao Genme, Mariano Rodríguez, e as nenas Josefina e Teresa en Buenos Aires, días antes de retornar a Galicia.]]
Era filla de Xosé Manuel Castelao, coñecido como Pepe de Castelao, e Teresa Gemme. Casou en 1885 con Mariano Rodríguez Dios, con quen tivo tres fillos: Afonso Daniel (1886-1950) nado en Rianxo, Xosefina (Fina, 1897-1974) e Tareixa (1899-2000) nadas na Arxentina.

Aos tres meses do nacemento de Afonso Castelao, o seu home emigrou á Arxentina, onde abriu un negocio. A finais de 1895, emigrou co seu fillo Daniel a Bernasconi, na Pampa arxentina. En 1900 a familia decidiu volver a Galiza para que Castelao estudase medicina en Santiago de Compostela.

## Notas 
## Véxase tamén 
### Bibliografía 
* , José Antonio (1972). *El primer Castelao. Biografía y antologías rotas* Siglo Ventiuno .
Gloria Ferreiro

**Gloria Ferreiro**, nada en Parada de Sil en 1957, é unha actriz galega.

## Traxectoria 
Viviu de nova en Guendón, e con menos de tres anos marchou coa súa familia a Ourense. Fundou xunto con Mela Casal a compañía profesional Pifano Teatro, coa que durante 18 anos produciron obras teatrais.
En 2009 entrou a traballar na Radio Galega como xefa de programas.

## Actuacións
**Pequeno Hotel* (2001)
**Terra de Miranda* (2001)
**Sempre Habana* (2006)
**Efectos secundarios* (2007)

## Recoñecementos
En 2011 o Concello de Parada de Sil recoñeceu a súa promoción do concello.

## Notas
Hours

***Hours*** é o vixésimo primeiro álbum do músico inglés David Bowie, publicado o 21 de setembro de 1999 a través do selo Virgin Records. Foi o derradeiro disco de Bowie polo subselo de EMI. Tamén foi o primeiro álbum completo dun grande artista en estar dispoñible para ser descargado en Internet, precedendo á edición física en dúas semanas.

*Hours* foi o primeiro álbum de estudio de Bowie que non entrou no *top 40* estadounidense dende o seu disco de 1972 *The Rise and Fall of Ziggy Stardust and the Spiders from Mars*, chegando só ao número 47.

## Listaxe de cancións 
## Notas
Corvo mariño pequeno

O **corvo mariño pequeno** (***Microcarbo pygmaeus***, antes *Phalacrocorax pygmaeus*) é unha ave mariña da familia dos corvos mariños, Phalacrocoracidae. A súa área de distribución esténdese desde o sueste de Europa ata o suroeste de Asia.

## Taxonomía 
Esta especie foi clasificada inicialmente dentro do xénero *Phalacrocorax*, pero, de acordo coas análises de ADN realizadas, foi trasladada ao xénero *Microcarbo*.

## Notas 
## Véxase tamén 
### Ligazóns externas 
* Páxina do corvo mariño pequeno na *Enciclopedia Virtual de los Vertebrados* (en castelán)
* Corvo mariño pequeno  en *Birdlife* (en inglés)
Vela Ovéquiz

**Vela Ovéquiz** (ás veces escrito **Ovéquez** e mesmo **Ováquiz**), morto após xuño de 1085, foi un conde galego no Reino de Galiza durante os reinados de García II (1065-71) e Afonso VI (1072-1109).

## Traxectoria 
Foi neto do conde Bermudo Vélaz e da condesa Elvira Piniólez, fillo do conde Oveco Bermúdez e da condesa Elvira Suárez, e irmán de Bermudo Ovéquiz e Rodrigo Ovéquiz. El e a súa familia posuían propiedades na banda de Lugo que controlaba a entrada a Galiza desde o oeste de Asturias, onde tamén era terratenente. Estaba casado con Aldonza Muñoz, filla do conde Muño Fernández e da condesa Elvira. Tiveron tres fillos: Rodrigo Vélaz ―que tamén foi conde e que durante moitos anos apareceu na documentación como conde de Galiza―, Munió Vélaz e Sancha Vélaz.

O 28 de febreiro de 1068, durante o reinado de García, o conde Vela testemuñou nun diploma real expedido ó mosteiro de Santo Antoniño de Toques a propósito da consagración do bispo Gudesteo de Iria Flavia. No outono de 1071, após Afonso VI facerse co reino, Vela asistiu á Corte aparecendo como conde e testemuña, canda os seus irmáns Rodrigo e Bermudo, en varios diplomas do novo rei de Galiza. En 1075, el e o seu irmán Bermudo pleitearon contra o bispo de Oviedo pola posesión do mosteiro de Tol, cun resultado desfavorábel. En 1078, el e o seu irmán Rodrigo pleitearon contra o bispo de Lugo, Vistrario, cun resultado novamente desafavorábel: tiveron que renunciar á posesión de bastantes herdades lucenses, sendo acusados de se apropiar delas durante o reinado de García. Nun documento de 1082, el e o seu irmán Rodrigo fanse denominar *Duo comites magni*. A súa última acción rexistrada foi testemuñar un diploma do 25 de xuño de 1085.

Despois deste ano, estoura unha rebelión a prol do deposto rei García protagonizada polo seu irmán Rodrigo xunto co bispo de Santiago de Compostela Diego Páez. As forzas da familia Ovéquiz asaltan Lugo ―con cuxo bispo Vistrario tiveran o conflito― e ocupan o seu castelo, asasinando a Ordoño, meiriño do rei. É posíbel que Vela participase nestas accións se aínda vivise; porén, non consta o seu nome na documentación coñecida da revolta.

## Notas 
; Referencias

## Véxase tamén 
### Bibliografía 
* 
* 
* 
*
Consuelo Castro

**Consuelo Castro Rey**, nada o 27 de xullo de 1964 en Ourense, é unha avogada galega. Dende xuño de 2018 é Avogada Xeral do Estado-directora do Servizo Xurídico do Estado en Galiza.

## Traxectoria 
Licenciada en Dereito pola Universidade Complutense de Madrid. ​Ingresou no Corpo de Avogados do Estado en 1989. Ten exercido como avogada no Ministerio de Sanidade e Consumo, na Avogacía do Estado da Coruña (2004-07) e na Axencia Estatal de Administración Tributaria en Galicia. Foi defensora do ex-director xeral da Mariña Mercante José Luis López Sors, no proceso do Prestige, sendo absolto .

É vocal do Consello de Administración e asesora xurídica da Autoridade Portuaria da Coruña e vocal da Comisión de Garantías de Vídeo vixilancia de Galicia. Forma parte, como representante de España, do Grupo de Traballo sobre dereitos humanos e migración do Comité de Dereitos Humanos do Consello de Europa, na vicepresidencia. É membro da Irmandade Xurídica Galega.

En xuño de 2018 foi nomeada avogada xeral do Estado-directora do Servizo Xurídico do Estado a proposta da ministra de Xustiza Dolores Delgado en substitución de Eugenio López.

O 2 de xullo do 2022 foi nomeada Xuíz Honoraria do Couto Mixto.

## Notas
Noemí Sartal

**Noemí Sartal Loira**, nada en Poio  o 21 de abril de 1998, é unha modelo galega.

## Traxectoria 
Estudante do IES de Poio, en 2017 foi proclamada Miss Earth Spain 2017 logo de acadar o título de Miss Pontevedra.

Seguiu coa súa carreira como modelo profesional, e estudou para asistente de voo, onde traballou 2 anos.

Na actualidade, proclamouse Miss Universo Galicia e ten o certame nacional Miss Universo España a finais de setembro do 2022. 

## Notas
Jorge Mistral

**Modesto Llosas Rosell**, coñecido como **Jorge Mistral**, nado en Aldaia o 24 de novembro de 1920 e finado en Cidade de México o 20 de abril de 1972, foi un actor español.

## Traxectoria 
Despois de abandonar prematuramente a súa carreira de Dereito, decidiu dedicarse ao teatro onde empezou a desenvolver o rol de galán, que non abandonou en toda a súa carreira. Sucesivamente integrouse nas compañías de teatro de José Rivero, Ana Adamuz e Josita Hernán.

Debutou no cine en 1944 na película *La llamada de la mar* do director José Gaspar. Firmou nese momento un contrato en exclusiva coa que entón era a produtora máis potente do país: Cifesa.

En 1949 fixo a súa primeira xira teatral por Hispanoamérica, onde tivo moito éxito e pasou a desenvolver gran parte da súa carreira como actor, sobre todo en México.

Nás décadas de1940 e 1950 p*a*rticipou nalgúns dos filmes españois máis populares, como *Pequeñeces*, *Locura de amor* (con Aurora Bautista e Fernando Rey), a versión de 1952 de *La hermana San Sulpicio* (con Carmen Sevilla) e un dos maiores éxitos de Sara Montiel: *Carmen la de Ronda.* Na década de 1960 tentou dar o salto á realización coas películas *La fiebre del deseo* (1964) e *La piel desnuda* (1964).

O 21 de abril de 1972 suicidouse en México, despois dun período depresivo, agravado por un cancro duodenal que padecía desde había un tempo, cando se achaba realizando a telenovela mexicana *Hermanos Coraje*, que se transmitía por Televisión Independiente de México (TIM).

## Filmografía 
### Como actor 
#### Cine 
#### Televisión 
### Como director 
* *La fiebre del deseo* (1966).
* *La piel desnuda* (1966).
* *Crimen sin olvido* (1968).

## Notas 
## Véxase tamén 
### Ligazóns externas 
* Ficha de Jorge Mistral en IMDb (en inglés)
Zwickau

**Zwickau** é unha cidade alemá, no Land de Saxonia, situada nun val ao pé dos montes Metálicos, na beira esquerda do *Zwickauer Mulde*.

A súa poboación é de algo máis de 100 000 habitantes.

Encóntrase ao suroeste de Dresde e de Chemnitz, e ao sur de Leipzig. Pódese chegar a ela polas autoestradas A72 e A4, ademais de por ferrocarril.

## Historia 
A cidade encóntrase situadada na rexión histórica coñecida como Lusacia. Foi destruída polos bombardeos dos aliados durante a segunda guerra mundial.

## Economía 
A tradición da industria automotriz na rexión remóntase a antes da segunda guerra mundial.

Volkswagen fabrica en Zwickau os seus modelos "Polo", "Golf" e "Passat".

Daimler tamén construíu antigamente unha fábrica nas aforas.

En Zwickau foi onde se creou, en 1909, a marca Audi.
Cullereiro africano

O **cullereiro africano** (***Platalea alba***) é unha ave acuática de patas longas da familia dos ibis e cullereiros, Threskiornithidae. A especie esténdese por África continental e Madagascar, incluíndo Botswana, Kenya, Mozambique, Namibia, Suráfrica e Zimbabwe.

É unha especie case inconfundible na maior parte da súa área de distribución. O paxaro en idade reprodutora é todo branco agás nas súas patas e face, que son vermellas, e no longo e espatulado peteiro. Non ten crista, a diferenza do cullereiro *Platalea leucorodia*. As aves inmaturas non teñen a cara vermella e o seu pico é amarelo. A diferenza das garzas, os cullereiros voan cos pescozos estendidos.

## Reprodución 
miniatura|esquerda|En voo
miniatura| *Platalea alba*
Empezan a reproducirse en inverno e seguen na primavera. A niño está xeralmente localizado en árbores que colgan sobre a auga, e está construído de ramiñas e xuncos e forrado con follas. Poñen de tres a cinco ovos, xeralmente nos meses de abril e maio. Ambos os proxenitores incuban os ovos durante 29 días, e despois de eclosionaren as crías son coidadas por ambos os pais durante de 20 a 30 días. As crías poden abandonar o niño pouco despois e empezan a voar pasadas outras catro semanas.

É unha das especies ás que se aplica o *Acordo para a conservación de aves acuaticas migratorias africanas-eurasiáticas* (AEWA).

## Notas 
## Véxase tamén 
### Bibliografía 
*Grzimek, H. C. Bernhard, ed. (1972). Grzimeks Animal Life Encyclopedia of Birds. Nova York, Nova York: Van Nostrand Reinhold Company.
*Middleton, Alex L. A. e Dr. Christopher M. Perrins, eds. (1985). The Encyclopedia of Birds. Nova York, Nova York: Facts on File, Inc.

### Ligazóns externas 
* African Spoonbill - Species text in The Atlas of Southern African Birds.
Luciano Fariña

O nome **Luciano Fariña** pode referirse a:
* **Luciano Fariña Couto** (Cambados 1916-2011), historiador galego, especialista en heráldica galego e membro do Seminario de Estudos Galegos;
* **Luciano Fariña Busto** (Cambados 1945 - Pontevedra 2014), avogado e auditor galego, conselleiro maior do Consello de Contas, fillo do anterior.
Peto tridáctilo

miniatura|Ovo de *Picoides tridactylus*
miniatura|*P. tridactylus*, exemplar xove.
O **peto tridáctilo** (***Picoides tridactylus***) é unha especie de ave piciforme da familia Picidae.

## Descrición 
Os adultos miden de 21,5 a 24&nbsp;cm de lonxitude. É de cor negra na cabeza, as ás e a cola, e branco desde a garganta ata o ventre. Os flancos e a parte posterior son de cor branca con franxas negras, e a cola de cor negra coas plumas externas brancas barradas con negro. Os machos adultos teñen un píleo amarelo.

En Eurasia é o único peto cun píleo de cor amarela, o único con tres dedos nas patas, e un dos dous únicos petos de plumaxe branca e negra que carecen de plumas vermellas.

## Distribución e hábitat 
O hábitat de reprodución esténdese a través dos bosques de coníferas do norte de Eurasia desde Noruega a Corea. Tamén hai poboacións nos Alpes e Cárpatos.

É normalmente residente permanente, pero as aves do norte adoitan migrar cara ao sur e as aves en altas elevacións poden pasar a niveis máis baixos no inverno.

## Alimentación 
Aliméntan se en árbores de coníferas, onde buscan larvas de escaravellos que furan a madeira ou doutros insectos. Tamén poden comer a froita e o zume da árbore.
Estas aves móvense a zonas cun gran número de árbores infestados de insectos, a miúdo despois dun incendio forestal ou inundación.

## Taxonomía 
Antes considerábase que a especie comprendía tamén formas que vivían en América do Norte, pero posteriores investigacións aconsellaron separalos en especies distintas, o peto tridáctilo eurasiático quedou co nome *P. tridactylus*, mentres que o americano denominouse *P. dorsalis*..

Recoñécense as seguintes subespecies do peto tridáctilo eurasiático:
* *P. t. albidior* Stejneger, 1885 	 
* *P. t. alpinus* C. L. Brehm, 1831 	 
* *P. t. crissoleucus* (Reichenbach, 1854) 	 
* *P. t. funebris* J. Verreaux, 1870 	 
* *P. t. inouyei* Yamashina, 1943 	 
* *P. t. kurodai* Yamashina, 1930 	 
* *P. t. tianschanicus* Buturlin, 1907 	 
* *P. t. tridactylus* (Linnaeus, 1758)

## Notas 
## Véxase tamén 
### Bibliografía 
* Gorman, Gerard (2004): Woodpeckers of Europe: A Study of the European Picidae. Bruce Coleman, UK. ISBN 1-872842-05-4.

### Ligazóns externas 
* Imaxes en www.naturlichter.com
Charles E. Brady Jr.

**Charles Eldon Brady Jr.**, nado  en Pinehurst, Carolina do Norte o 12 de agosto de 1951 e finado o 23 de xullo de 2006, foi un astronauta estadounidense que participou na misión STS-78. Pasou un total de 16,91 días no espazo.
## Traducido
Tiña un doutoramento en medicina pola Universidade de Duke, obtido en 1975.
Foi seleccionado pola NASA en marzo de 1992, comezando o seu adestramento en agosto dese mesmo ano. Participou na misión STS-78 como especialista de misión.

## Notas 
*

## Véxase tamén 
### Outros artigos 
*STS-78.
Marie-Rose Armesto

**Marie-Rose Armesto**, nada o 19 de marzo de 1960 no Saviñao e finada o 23 de xaneiro de 2007, foi unha xornalista belga de orixe galega.

## Traxectoria 
Cando tiña 8 anos emigrou coa súa familia a Bélxica. Estudou a carreira de xornalismo na Universidade Libre de Bruxelas e, en 1982, comezou a traballar na radio na cadea Radio Contact . En setembro de 1987, uniuse a RTL-TVI, na que chegou a ser reporteira xefe xunto con Jean-Pierre Martin con que casou en 1984.

Como reporteira da cadea viaxou por todo o mundo: Alxeria, Bosnia, Afganistán, Ruanda, Chechenia ou Albania.

Foi unha muller comprometida que, en xullo de 1995, trala caída de Srebenica e o asedio de Saraievo, no conflito de Bosnia, organizou unha cadea humana arredor do edificio Berlaymont, sé da Comisión Europea, para denuncia-la pasividade dos europeos fronte a guerra e a limpeza étnica en Bosnia-Hercegovina.

Participou no lanzamento de Reporteiros sen fronteiras, e entrevistou a figuras internacionais como Laura Bush ou Fidel Castro.

En 2002, publicou *Son mari a tué Massoud*, un libro baseado nunha entrevista coa esposa dun dos asasinos do caudillo afgán Ahmad Shah Massoud.

## Obra 
*

## Notas
## Véxase tamén 
### Ligazóns externas 
* Regulamento da bolsa de xornalismo Marie-Rose Armesto
Coral Rodríguez Fouz

**Coral Rodríguez Fouz**, nada na Coruña en 1969, é unha política galega do Partido Socialista de Euskadi.

## Traxectoria
En 1976 marchou coa súa familia a vivir a Éibar. En 1994 foi elixida concelleira nese municipio, e en 1995 rematou estudos de medicina en 1995. Preparando o MIR foi elixida para o Senado por Guipúscoa. Deixou a medicina para adicarse á política.

É sobriña e afillada de Humberto Fouz, un irmán da súa nai desaparecido o 24 de marzo de 1973 aos 29 anos no País Vasco francés xunto a dous amigos, Fernando Quiroga Veiga e Jorge García Carneiro, vítimas de ETA.

## Notas
## Véxase tamén 
### Outros artigos 
* Desaparición de tres mozos galegos en Saint-Jean-de-Luz
Věra Chytilová

**Věra Chytilová**, nada en Ostrava o 2 de febreiro de 1929 e finada en Praga o 12 de marzo de 2014, foi unha directora de cine checa de vangarda e pioneira do cine do seu país. É considerada unha das máis grandes directoras do cine checo. O seu filme máis coñecido é *Sedmikrásky* (*As margaridas*), realizado no ano 1966.

## Traxectoria 
Věra Chytilová estudou filosofía  e arquitectura  antes de  ingresar na Escola de cinematografía de Praga  (FAMU), onde tivo como un dos seus mestres a Otakar Vávra e como condiscípulos a Miloš Forman e  Jiří Menzel. A principios dos anos 1960 os nomeados destacáronse na nova onda checoslovaca, movemento cinematográfico do cal Chytilová veu representar a faceta máis experimental.

Desde os inicios da súa carreira cinematográfica Věra Chytilová comprometeuse co feminismo.

Abolido en 1969 o intento de liberalización que supuxo a  Primavera de Praga, o cine irreverente e transgresor  de Chytilová deixou de ser admitido polo goberno comunista e a súa actividade foi prohibida até 1975.

Faleceu en Praga o 12 de marzo de 2014 aos 85 anos de idade.

## Filmografía 
* 1963 - *Ou něčem jiném*  (Algo de máis)
* 1962 - *Strop* (Teito)
*  1962 - *Pytel blech* (Bolsa de pulgas)
* 1965 - *Perličky na dně* (Perlas das profundidades. Traducida en ocasións como "Mesa quente universo")
* 1966 - *Sedmikrásky* (As margaridas)
* 1969 - *Ovoce stromů rajských jíme* (O froito do paraíso )
* 1976 - *Hra ou jablko* (O xogo da mazá)
* 1978 - *Čas je neúprosný* - (O tempo é implacable) -documental- 
* 1979 - *Panelstory* (Historia prefabricada)
* 1980 - *Kalamita* (Calamidade)
* 1981 - *Chytilová versus Forman*
* 1983 - *Faunovo velmi pozdní odpoledne* (A mesma sesta dun fauno)
* 1985 - *Vlčí bouda* (Buraco de lobo)
* 1987 - *Šasek a královna* (O bufón e a raíña)
* 1988 - *Kopytem sem, kopytem tam* (Aquí un casco, un casco hai, tamén traducido como "Aquí un casco alí unha pezuña")
* 1991 - *Min Pražané o meu rozumějí* (A miña xente de Praga coñéceme)
* 1993 - *Dědictví aneb Kurvahošigutntag* (Herdanza ou Buendiamuchachoacogerafuera) 
* 1998 - Pasti, pasti, pastičky (Trampa, trampa, trampas)
* 2000 - *Vzlety a pády* (Despegamento e caída)
* 2001 - *Vyhnání z ráje* (Expulsión do Paraíso)
* 2003 - *Trója v proměnách času* (Troia a través dos tempos)
* 2005 -Pátrání po Ester (A procura de Ester)
* 2006 - *Hezké chvilky bez záruky* (Garantía de momentos pracenteiros)
* 2009 - *Ou láskách týraných* (A ama tiránica)

## Notas 
## Véxase tamén 
### Ligazóns externas 
*  en  ( inglés)
* Extensive Biography.
* Additional Information and Timeline.
Marilyn Waring

**Marilyn Joy Waring**, nada en Ngaruawahia o 7 de outubro de 1952, é unha política e intelectual feminista neozelandesa, profesora do Centro de Políticas Públicas da Universidade Tecnolóxica de Auckland. Parlamentaria entre os anos 1975-1984. Waring precipitou a elección en 1984, ameazando con votar a favor da lexislación libre de armas nucleares de Nova Zelandia, que foi patrocinado pola oposición.

## Traxectoria 
En 1989 Waring obtivo un D.Phil. en economía política pola Universidade de Waikato cunha tese sobre o Sistema de Contas Nacionais das Nacións Unidas.

O seu libro *If Women Counted* ("Cando as Mulleres Contan") é unha análise da economía moderna. O libro sostén que a economía dominante ignora o traballo non remunerado das mulleres, e que a economía mundial pasa por alto o valor da natureza.

Criticou abertamente o concepto de PIB, a medida económica que se converteu na base do Sistema de Contas Nacionais das Nacións Unidas (UNSNA) despois da Segunda Guerra Mundial. Critica un sistema que "considera os derrames de petróleo e as guerras como contribuíntes ao crecemento económico, mentres que a crianza dos fillos e as tarefas do fogar considéranse sen valor".​ O seu traballo influíu no mundo académico, a contabilidade gobernamental en varios países e as políticas das Nacións Unidas.

A directora de cine Terre Nash fixo unha película sobre ela, titulado "''Who's Counting?* Marilyn Waring on Sex, Lies and Global Economics".

## Obra 
**Women, Politics, and Power: Essays, Unwin Paperbacks-Port* Nicholson Press (1984)
* *If Women Counted: A New Feminist Economics*, Harper & Row (1988)
* *Three Masquerades: Essays on Equality, Work and Hu(man) Rights*, Auckland: Auckland University Press with Bridget Williams Books (1996)
* *In the Lifetime of a Goat: Writings 1984–2000*, Bridget Williams Books (2004)
* *1 Way 2 C the World: Writings 1984–2006'', Univ. of Toronto Press (2011)

## Notas 
## Véxase tamén 
### Outros artigos 
* Economía feminista

### Ligazóns externas 
* Who's Counting? Marilyn Waring on Sex, Lies and Global Economics by Terre Nash
Daniel Brandenstein

**Daniel Charles Brandenstein** é un piloto de probas e astronauta estadounidense retirado que participou nas misións STS-8, STS-51-G, STS-32 e STS-49. Pasou un total de 32,88 días no espazo.

### Biografía
Brandenstein naceu o 17 de xaneiro de 1943 en Watertown, Wisconsin. É graduado en matemáticas e física pola Universidade de Wisconsin en 1965. Está casado con Jane A. Wade e ten unha filla.

Foi seleccionado pola NASA en xaneiro de 1978 e pasou a ser astronauta oficialmente en agosto de 1979. Foi CAPCOM e membro da tripulación de soporte para as misións STS-1 e STS-2.  Formou parte da tripulación das misións STS-8, STS-51-G, STS-32 e STS-49.

## Notas 
## Véxase tamén 
### Outros artigos 
*STS-8
*STS-51-G
*STS-32
*STS-49
Alytes cisternasii

***Alytes cisternasii*** Encóntrase tipicamente en hábitats abertos como praderías e bosques abertos de aciñeiras e sobreiras. A perda de hábitat é unha das ameazas para a súa supervivencia. Os seus dous tubérculos metatarsianos adoitan utilizarse como carácter distintivo con respecto a *Alytes obstetricans* (que ten tres xeralmente), pero hai excepcións nesta última especie.

## Distribución e hábitat 
É nativo de Portugal e a parte occidental de España, pero non na parte norte, chegando aos límites de Galicia, e vive a altitudes de ata 1&nbsp;300&nbsp;m sobre o nivel do mar. O seu hábitat preferido son as zonas de matogueira de tipo mediterráneo, pasteiros e bosques de aciñeiras (*Quercus ilex*) e sobreiras (*Quercus suber*) pouco densos.

## Bioloxía 
O apareamento ten lugar no outono e poñen os ovos en terra. Seguidamente, o macho recolle a masa de ovos e envólvea arredor das súas patas traseiras, e transpórtaas permanentemente ata que os embrións en desenvolvemento están listos para eclosionar. Pode transportar 180 ovos resultantes de catro postas feitas por diferentes femias. O macho deposita os cágados que están eclosionando en corpos de auga axeitados, onde continúan o seu desenvolvemento. A metamorfose ocorre uns catro meses despois cando os cágados miden uns 70&nbsp;mm de longo. De hábitos crepusculares e nocturnos, ten unha actividade outonal nunha parte importante da súa distribución central e oriental, sendo máis variable nas zonas costeiras e máis ao norte.

## Status 
A IUCN considera esta especie como "Case ameazada". As principais ameazas ás que se enfronta son a degradación do seu hábitat terrestre, a contaminación e a perda de pozas e lagoas axeitadas para reproducirse, así como a introdución do cangrexo de río americano invasor *Procambarus clarkii* e de peixes non nativos que depredan os cágados. Tamén está ameazado por unha enfermidade infecciosa fúnxica chamada quitridiomicose.

## Notas 
## Véxase tamén 
### Ligazóns externas
60 metros lisos

[miniatura|Carreira de 60 metros lisos en [Valencia.]]
Os **60 metros lisos** son unha categoría de competición do atletismo actual habitual en campionatos en pista cuberta, pero infrecuente en carreiras ao aire libre.

Normalmente, a proba está dominada polos corredores de 100 metros lisos que, polas súas características, son capaces de realizar unha gran saída.

Os 60 metros lisos corréronse oficialmente nos Xogos Olímpicos de 1900 e de 1904.

Nesta especialidade, a atleta galega Ana Peleteiro (hoxe dedicada unicamente ao triplo salto), ten unha marca de 7,56 segundos alcanzada o 15 de febreiro de 2014 en Madrid.

## Notas
Madden NFL 19

***Madden NFL 19*** é un videoxogo deportivo de fútbol americano baseado na National Football League (NFL), desenvolvido e publicado por EA Sports. Pertencente á serie *Madden NFL*, o xogo publicouse o 10 de agosto de 2018 para Microsoft Windows, PlayStation 4 e Xbox One. Obtivo unha recepción xeralmente favorable por parte da crítica, que eloxiou as actualizacións desta versión nas mécanicas de carreira e recepción.

## Mecánica de xogo
O xogo inclúe movementos realistas, permitindo que os xogadores empureen ós bloqueadores para gañar máis iardas durante unha carreira ou que realizen fintas máis realistas tras unha recepción, ademais de incluír celebracións interactivas para os *touchdowns*. O xogo inclué unha continuación de *Longshot*, o modo dun xogador que segue unha historia particular iniciado en *Madden NFL 18*.

## Música 
A banda sonora do xogo inclúe máis de 30 temas, incluíndo cancións de artistas como Migos, Pusha T, Post Malone, Cardi B, Nicki Minaj, 2 Chainz e Lil Yachty, xunto con temas orixinais de John Debney. EA anunciou que engadiría máis temas ó xogo durante o curso da tempada 2018 da NFL.

## Lanzamento
O xogo publicouse o 10 de agosto de 2018 para PlayStation 4, Xbox One e Microsoft Windows, sendo a primeira edición da serie publicada para Windows dende *Madden NFL 08* no ano 2007. A edición estándar do xogo inclúe a Antonio Brown dos Pittsburgh Steelers. O 7 de agosto publicouse unha edición "Hall of Fame" para os subscritores do programa EA Access.

## Recepción
*Madden NFL 19* recibiu críticas "xeralmente favorables" segundo o agregador Metacritic.

Antes do seu lanzamento, o xogo recibiu críticas por censurar o nome do quarterback Colin Kaepernick na canción "Big Bank", incluída na banda sonora do xogo. EA respondeu ás críticas que xerou isto afirmando que fora un erro por parte do seu equipo por cuestións de dereitos. Antes da publicación do xogo EA restaurou o seu nome na canción incluída no xogo.

## Notas
Ichthyosaura alpestris

***Ichthyosaura alpestris*** é unha especie de anfibio urodelo, un tritón. Anteriormente chamábase *Triturus alpestris*. É a única especie viva do xénero ***Ichthyousaura***.

## Descrición 
miniatura|esquerda|Macho na súa fase acuática
Os maiores machos poden chegar aos 9&nbsp;cm de lonxitude, e as femias os 12&nbsp;cm. Durante a estación de apareamento a inicios do ano, os machos mostran unha coloración azul escura no dorso; os flancos teñen bandas de manchas brancas e negras e debaixo destas unha banda azul celeste e o ventre é de cor laranxa viva. As femias, en camuflaxe acuático, teñen pintas marróns e unhas poucas manchas no dorso. Despois da estación de apareamento, volven a ter a súa coloración orixinal de manchas marróns.

## Vida e hábitat 
Habitan normalmente en bosques con bo acceso á auga en rexións con montañas ou cuíñas. Xeralmente están ausentes das áreas pouco forestadas. Son numerosos en bosques de folla caduca espesos, e tamén en parques e xardíns naturais. Fóra da estación de desova, fan unha vida terrestre. Durante o día permanecen agochados no sotobosque. Despois de que os adultos saen da dormancia invernal, migran ás súas pozas de desova (do bosque ou artificiais) e viven durante a estación de apareamento en auga fría.

## Distribución 
A especie estaba confinada orixinalmente en Europa central e zonas montañosas do sur de Europa, e había poboacións illadas no norte da Península Ibérica e en Italia. A especie foi introducida no Reino Unido na década de 1930, inicialmente no sur de Inglaterra e desde entón conseguiron establecerse varias poboación máis ao norte, chegando ata Edimburgo. Foi tamén introducido na Serra de Guadarrama en Madrid. dividiu o xénero *Triturus*, situando esta especie no seu propio xénero *Mesotriton*. Posteriormente, *Mesotriton* considerouse un sinónimo júnior de *Ichthyosaura*. Recoñécense dez subespecies deste tritón (algunhas soamente con formas neoténicas):
**I. a. alpestris* (Laurenti, 1768)
**I. a. apuanus* (Gray, 1850) de Italia
**I. a. cyreni* (Mertens & Muller, 1940) de España
**I. a. inexpectatus* (Dubois & Breuil, 1983) de Calabria
**I. a. lacusnigri* (Dely, 1960) da zona da antiga Iugoslavia
**I. a. montenegrinus* (Radovanovic, 1951) de Montenegro
**I. a. piperianus* (Radovanovic, 1961)
**I. a. reiseri* (Schreiber, 1912) de Bosnia
**I. a. serdarus* (Radovanovic, 1961)
**I. a. veluchiensis* (Wolterstorff, 1935) de Grecia.

*I. alpestris* é a única especie viva do xénero *Ichthyosaura*, aínda que existiu ademais unha especie hoxe extinguida chamada *I. randeckensis*.

## Notas 
## Véxase tamén 
### Ligazóns externas 
*Amphibiaweb: *Ichthy osaura alpestris* 
*Amphibian Species of the World
Genrih Perevoshchikov

**Genrih Ksenofontovich Perevoshchikov**, nado en Verkh-Nyaz o 14 de setembro de 1937 e finado o 23 de outubro de 2016, foi un escritor udmurto.

## Traxectoria 
Naceu nunha pequena aldea do distrito de Igrinsky e foi á escola da veciña aldea de Chutyr, logo estudou no centro de aprendizaxe para profesores de Jakšur-Bödja; non obstante, posteriormente cambiou para o instituto de Debes. Entre 1954 e 1960 cursou historia e filoloxía no Instituto Pedagóxico de Udmurtia, pero xa dende 1958 traballou como tradutor en radio Udmurtia e dun xeito regular entre 1963 e 1966 como correspondente e editor de programas para a xente nova. Dende 1992 dirixiu a sección de literatura da revista *Keneš*.

### Actividade literaria 
Perevoshchikov está considerado un dos grandes escritores da narrativa urdmurta contemporánea. En 1960 publicou o seu primeiro libro, unha colección de contos infantís *Тӧдьы гырлы*, e logo dous libros de ensaios *Кыдазы егитъёс* e *Куашетӥз сильтӧл*, en ton patriota sobre a loita dos campesiños durante a segunda guerra mundial. 

En 1977 entrou na Unión de Escritores de Urdmurtia, e ese ano publicou *Йыбыртты музъемлы* que se converteu no primeiro volume da tetraloxía *Йыбыртты музъемлы*, en 1980 publicou o segundo libro da — *Югдонын ӟардэ*, a continaución — *Тулкымлы пумит* (1981) e finalmente *Нуназе азьын* (1986). O conxunto amosa os problemas da vida rural e das tentativas dos protagonistas para mellorar pero tamén a vida das persoas do común que deberían levar unha vida feliz baixo o socialismo pero non o logran polas condicións opresivas na que se desenvolve a súa vida. 

En 1989 publicou *Йӧвалег*, protagonizada por un xornalista intelixente e divertido ao que ninguén axuda e pensa en suicidarse. A novela de 1996 *Тӧдьы куака* narra a época da perestroika por medio dun soldado que regresa a casa logo de participar na guerra de Afganistán intentando atopar a verdade e a xustiza. De 2003 é unha novela urbana *Узы сяськаян вакытэ* sobre a vida dun enxeñeiro xefe dunha grande empresa, de firmes principios que tras enfermar de cancro comeza a mirar a vida de xeito diferente; constitúe unha reflexión sobre a vida interior do protagonista baseada na morte súbita da propia filla de Perevoshchikov.

## Notas
Randolph Bresnik

**Randolph James Bresnik** é un piloto de probas e astronauta estadounidense que participou nas misións STS-129 e Soiuz MS-05. Pasou un total de 10,80 días no espazo.

## Biografía
Bresnik naceu o 11 de setembro de 1967 en Fort Knox, Kentucky. É graduado en Sistemas de Aviación pola Universidade de Tennessee-Knoxville en 2002 e polo Air War College en 2008. Está casado con Rebecca Burgin e ten un fillo e unha filla.

Foi seleccionado pola NASA en maio de 2004 e pasou a ser astronauta oficialmente en febreiro de 2006. Formou parte da tripulación das misións STS-129 e Soiuz MS-05.

## Notas 
## Véxase tamén 
### Outros artigos 
*STS-129
*Soiuz MS-05
Beglezh

**Beglež** () é unha aldea en Bulgaria, situada no concello de Pleven, no extremo sur-oeste da Provincia de Pleven; dista preto de 140 quilómetros da capital, Sofía.
Igrexa de Grötlingbo

A **igrexa de Grötlingbo** (sueco: *Grötlingbo kyrka*) é unha igrexa medieval luterana en Grötlingbo, na illa sueca de Gotland, pertencente á diocese de Visby.

## Historia 
O primeiro rexistro escrito da igrexa é de 1296, cando é mencionada nunha bula papal. Porén, escavacións arqueolóxicas levadas a cabo en 1956-1957 demostraron que había unha igrexa de pedra no lugar xa no século XII. Os releves que adornan a fachada sur do presente edificio proceden desa igrexa románica e foron incorporados á igrexa gótica actual. O torre incorporouse no século XIII e a finais do século XIV houbo unha gran reconstrución da igrexa para darlle a súa presente forma. Dende entón a estrutura permaneceu case inalterada, coa excepción da incorporación dunhas poucas pezas de mobiliario.

O artista e autor dinamarqués Asger Jorn está enterrado no cemiterio da igrexa.

## Arquitectura 
O edificio é bastante grande para unha igrexa do rural de Gotland e foi construída con arenito local.

Na cara sur da igrexa hai dous portais posteriores e de estilo gótico. Datan de mediados do século XIV e o obradoiro que os realizou foi identificado como o do artista coñecido como Master Egypticus. Representan escenas cristiás como a Virxe María e a Resurrección. Os portais tamén inclúen caras grotescas, unha característica típica nos traballos de Master Egypticus. O púlpito data do Renacimento e orixinalmente foi feito para a catedral de Visby. Aínda amosa o escudo de armas dinamarqués no lugar do sueco.

## Galería de imaxes 

Grötlingbo - KMB - 16000300024421.jpg|Vista dende o aire
Portal da nave da igrexa de Grötlingbo.jpg|Portal da nave
Interior da igrexa de Grötlingbo.jpg|Interior da igrexa
Pía bautismal da igrexa de Grötlingbo.jpg|Pía bautismal

## Notas
Harold Arlen

**Hyman Arluck**, nado en Buffalo o 15 de febreiro de 1905 e finado en Nova York o 23 de abril de 1986, foi un compositor estadounidense coñecido como **Harold Arlen**, que creou máis de cincocentas cancións. Entre elas destaca o clásico de *The Wizard of Oz* "Over the Rainbow" (1939), elixida como a canción número un do século XX pola Recording Industry Association of America (RIAA) e o National Endowment for the Arts (NEA).

## Traxectoria 
Arlen naceu en Buffalo, Nova York, fillo dun cantante. O seu irmán xemelgo faleceu o día seguinte de nacer. Aprendeu a tocar o piano na súa mocidade, e xa de novo creo unha banda. Acadou certo éxito local como pianista e cantante antes de mudarse a Nova York cando tiña pouco máis de vinte anos. Alí traballou como acompañante musical de vodevil e cambiou o seu nome polo de Harold Arlen. Entre 1926 e 1934 apareceu ocasionalmente como cantante en gravacións de The Buffalodians, Red Nichols, Joe Venuti, Leo Reisman e Eddie Duchin, habitualmente cantando as súas propias composicións.

En 1929, compuxo a súa primeira canción célebre, "Get Happy" (con letra de Ted Koehler). Ata mediados da década de 1930, Arlen e Koehler escribiron espectáculos para o Cotton Club, popular club nocturno de Harlem, así como para musicais de Broadway e Hollywood. A parella artística logrou éxitos como "Let's Fall in Love" e "Stormy Weather". Arlen continuou a actuar como pianista e cantante con certo éxito, especialmente en gravacións coa orquestra de Leo Reisman.

A mediados da mesma década, Arlen casou e aumentou o tempo que pasaba en California, escribindo musicais para o cinema, onde comezou a traballar co letrista E.Y. "Yip" Harburg. En 1938, o equipo foi contratado por Metro-Goldwyn-Mayer para compoñer as cancións para *The Wizard of Oz*, sendo a máis célebre delas "Over the Rainbow", pola que gañaron o Oscar á mellor canción orixinal. Tamén escribiron "Down with Love" (incluída no espectáculo de Broadway de 1937 *Hooray for What!*), "Lydia the Tattooed Lady", para Groucho Marx en *At the Circus* en 1939, e "Happiness is a Thing Called Joe", para Ethel Waters no filme de 1934 *Cabin in the Sky*.

Na década de 1940 uniuse co letrista Johnny Mercer, e continuou a obter éxitos como "Blues in the Night", "Out of this World", "That Old Black Magic", "Ac-Cent-Tchu-Ate the Positive", "Any Place I Hang My Hat Is Home", "Come Rain or Come Shine" e "One for My Baby (and One More for the Road)". Tamén logro outro triunfo para Judy Garland con "The Man That Got Away", escrita para a versión de 1954 do filme *A Star Is Born*.

Arlen faleceu de cancro no seu apartamento de Manhattan aos oitenta e un anos.

## Notas 
## Véxase tamén 
### Bibliografía 
*
*
*
### Ligazóns externas 
* Páxina oficial 
* NPR profile of Harold Arlen on Weekend Edition Saturday
* "Harold Sings Arlen (with Friend)", álbum de 1966 de Columbia Records con Arlen cantando 10 das súas cancións, e facendo un dúo con Barbra Streisand en dúas delas.
Ana Marta González

**Ana Marta González González**, nada en Ourense en 1969, é unha profesora e filósofa galega.

## Traxectoria 
É profesora de Filosofía Moral no Departamento de Filosofía da Universidade de Navarra e directora académica do Social Trends Institute. Leva escrito numerosos artigos en revistas especializadas e libros sobre filosofía, ética e sociedade.
## Notas
Otilia Mó Romero

**Otilia Mó Romero**, nada en Ponteareas  o 24 de decembro de 1947, é unha química galega. No ano 2019 foi elixida pola IUPAC como como *Distinguished Women in Chemistry 2019*.

## Traxectoria 
É licenciada en química pola Universidade de Santiago de Compostela (1970) e doutorada pola Universidade Autónoma de Madrid (1974).Viviu de 1974 a 1976 nos Estados Unidos traballando no Carnegie Mellon University (Pennsylvania), como Postdoctoral Research Associated, con John Pople, Premio Nobel de Química en 1998. No ano 2000 foi nomeada catedrática de Química Física da Universidade Autónoma de Madrid, e na actualidade é catedrática emérita.

O seu interese por conseguir que a perspectiva de xénero impregnara a docencia e investigación levouna a ocupar o posto de secretaria do Instituto Universitario de Estudios de la Mujer da UAM dende 1990 ata 1991, e directora do mesmo dende 1991 a 1995. 

Foi directora de Programas y Transferencia de Conocimiento do Ministerio de Ciencia e Innovación, e coordinadora científica do programa Consolider-Ingenio, Membro da Comisión de Acreditación de profesores Titulares de Ciencias da Aneca, así como presidenta da sección de Madrid da Real Sociedad Española de Química e vicepresidenta da European Chemistry Thematic Network Association (ECTNA).

## Recoñecementos
*Premio Extraordinario en 1970, Compostela
*Premio Extraordinario en 1974, Madrid
*'Distinguished Women in Chemistry 2019' pola International Union of Pure and Applied Chemistry (Iupac), pola súa "excelencia" na investigación básica e o  seu liderado en Química.

Leva publicados máis de 350 artigos científicos, sendo recoñecida como unha das mulleres que máis artigos leva publicados na revista *Journal of Physical Chemistry*.
## Notas 
## Véxase tamén 
### Ligazóns externas 
*
*Otilia Mó Romero na páxina web da UAM
BinckBank Tour 2018

A **14ª edición da Tour do Benelux**, dende o 2017 coa denominación de **BinckBank Tour**, foi unha carreira ciclista celebrada nos países do Benelux (Bélxica, Países Baixos e Luxemburgo) entre o 13 e o 19 de agosto de 2018.

A carreira constou en seis etapas en liña e unha contra reloxo individual curta. Comezou na cidade neerlandesa de Heerenveen. Logo de completar de 1.122,4 quilómetros, a volta finalizou na mesma localidade da edición anterior, en Geraardsbergen, Bélxica. Esta foi a vixésimo novena proba do UCI WorldTour 2018.

O vencedor final foi o esloveno Matej Mohorič por diante do australiano Michael Matthews e o belga Tim Wellens.

Nas clasificacións secundarias, Zdeněk Štybar conseguiu o xersei vermello dos puntos, Elmar Reinders o negro da combatividade e o Quick-Step a clasificación por equipos.

## Equipos 
Nesta edición BinckBank Tour participaron 23 equipos: 18 do UCI WorldTour e 5 da categoría Profesional Continental.

### UCI World Tour 
### Profesional Continental 
## Etapas 
## Clasificación xeral 
A seguinte táboa amosa as dez primeiras posicións da clasificación xeral tralo remate da carreira:

## Evolución das clasificacións 
Nesta competición existen 4 clasificacións. A primeira e máis importante é a clasificación xeral, obtida pola suma dos tempos dun corredor de todas as etapas. Ademais repartíronse bonificacións de tempo. Nos finais de etapa aos tres primeiros clasificados con 10, 6 e 4 segundos respectivamente, e nos sprints intermedios de cada etapa do "quilómetro de ouro" con 3,2 e 1 segundos. O corredor con menos tempo acumulado ao final das 7 etapas é o vencedor desta clasificación e polo tanto, do xersei verde.

Existe tamén a clasificación dos puntos, que se reparten entre os 10 mellores clasificados de cada etapa e nos sprints intermedios. O corredor con máis puntos acumulados leva a vitoria nesta clasificación e o xersei vermello. A clasificación da combatividade funciona da mesma maneira que a dos puntos, pero tan só tendo en conta os puntos dos sprints  intermedios. O gañador da combatividade é premiado co maillot negro. Por último, tamén se disputa a clasificación por equipos, que se obtén da suma dos tempos tres mellores ciclistas dun mesmo equipo en cada etapa. O equipo cun tempo sumado menor é o campión desta clasificación.

## Notas 
## Véxase tamén 
### Outros artigos 
* Benelux
* Eneco Tour

### Ligazóns externas 
* Páxina web oficial
Igrexa de Vamlingbo

A **igrexa de Vamlingbo** (sueco: *Vamlingbo kyrka*) é unha igrexa medieval luterana en Vamlingbo, na illa sueca de Gotland, pertencente á diocese de Visby.

## Historia 
A primeira igrexa do lugar foi unha *stavkirke*, substituída posteriormente por unha igrexa románica de pedra. Desas primeiras igrexas non queda nada agás algúns relieves románicos incorporados no muro sur do presente edificio e a pía bautismal, realizada polo mestre escultor coñecido como Byzantios.

A presente igrexa é un grande edificio gótico que data de mediados do século XIII. Só a torre é posterior, construída no século XIV. Tiña ao redor de 75 metros de altura, sendo a máis alta de Gotland, pero quedou seriamente danada por un lóstrego en 1817. Así, a parte superior da torre, incluída a lanterna, data de 1820.

## Galería de imaxes 

Vamlingbo kyrka - KMB - 16000300024416.jpg|Vista dende o aire
Vamlingbo kyrka - KMB - 16000200028610.jpg|Portal do coro
Vamlingbo kyrka - KMB - 16000200030195.jpg|Frescos
Vamlingbo kyrka - KMB - 16000200030229.jpg|Pía bautismal

## Notas
EuroEyes Cyclassics 2018

A **23ª edición da EuroEyes Cyclassics** disputouse o 19 de agosto de 2018 nun percorrido de 216,4 quilómetros con saída e chegada en Hamburgo. Foi a trixésima proba do UCI WorldTour 2018.

O gañador foi o campión italiano Elia Viviani, que venceu no sprint masivo final por segundo ano consecutivo. No segundo caixón do podio, finalizou o campión francés Arnaud Démare, igualando tamén o posto do ano anterior, e en terceira posición quedou o noruegués Alexander Kristoff.

## Equipos 
Na disputa participaron 21 escuadras ciclistas: os 18 do UCI WorldTour (de participación obrigatoria) e 3 equipos de categoría Profesional Continental invitados, todos eles con 7 corredores.

## Clasificación 
## Notas 
## Véxase tamén 
### Outros artigos 
* EuroEyes Cyclassics

### Ligazóns externas 
* Páxina web